Stadion-geweld: Dié mense gesoek | Maroela Media
Nog twee mense is Maandag in hegtenis geneem in verband met die geweld wat 21 op April by die Moses Mabhida-stadion in Durban uitgebreek het.
Dit kom nadat die polisie Sondag 13 foto’s van mense waarna die polisie op soek is uitgereik het omdat hulle “die polisie kan bystaan met die ondersoek”.
Brig. Jay Naicker, woordvoerder van die polisie, het gesê ŉ 21-jarige skolier van Newlands-Wes en ŉ 42-jarige tuinier van Hillcrest sal Dinsdag in die Durban-landdroshof verskyn op aanklag van openbare geweld.
Oorfone en ŉ draadlose mikrofoon is in die skolier se besit gevind.
“Ons verwelkom die feit dat verdagtes begin om die ondersoekbeamptes te kontak sodat hulle hul dag in die hof kan kry, en ons moedig die oorblywende verdagtes aan om onmiddellik dieselfde te doen voordat die polisie op hulle toeslaan,” het Naicker gesê.
Maroela Media het vroeër berig die geweld by die stadion het ontstaan die oomblik toe die eindfluitjie blaas by ŉ Nedbank Cup-halfeindstryd tussen Kaiser Chiefs en Free State Stars. Die Chiefs het die wedstryd met 2-0 verloor.
Honderde ondersteuners het op die veld gestorm en spelers en veiligheidswagte moes vir hul veiligheid vlug. Terwyl die wedstrydkameras steeds die gebeure vasgevang het, het toeskouers stadionstoele aan die brand begin steek, skareversperrings en toegangshekke beskadig, kameratoerusting vernietig en ŉ veiligheidswag aangerand. Altesaam 18 mense is in die voorval beseer.
Die polisie is steeds op soek na die volgende persone in verband met die ondersoek na die voorval. Enigiemand wat enigeen van dié mense op die foto’s kan identifiseer of wat self op die foto’s verskyn moet kapt. Reddy op 082 458 5630 of AO Mlungwana by 082 662 7764 bel.
En kyk nou mooi…binnekort gaan Maroela Media as rassisties uitgemaak word…
Rabes · 12 maande gelede
Wat noem ‘n mens dit? Barbarisme!
Die persoon op die foto is nie hier in Pofadder nie. Ek het die plek kruis en dwars deursoek.
Ek het almal van hulle vandag by my werk in Johannesburg gesien. Wat nou?
Maklik om te breek ….maar hoe bou mens n land met mense wat so maak ….was hulle nie almal in rooi geklee nie of was hulle vermom vir die dag …..
Kyk op die fotos! So lyk mense wat stapelgek is!
Teen geweld · 12 maande gelede
21 jarige skolier is die naam skolier nie werd. Het geen opvoeding en respek vir niemand en niks nie. Dankie vir fotos, misdadigers moet aan die pen ry.
Virgil · 12 maande gelede
Nee, jammer. Ek ken hulle nie.
Werkgewers en ander werknemers van bogenoemde vandale moet die polisie verwittig waar hul is. Asook hul vriende en vriendinne, maar as hul dit nie doen dan kla hul ook aan. Hierdie foto’s moet versprei word in alle media se voorste bladsy dat die persone moet aanmeld om te help met verdere ondersoek. Sovele miljoene rande se skade en so onnodig en geen respek vir mens en eiendom nie. Hoe moet mens kan hande vat en vorentoe beweeg met sulke misdadige mense en optredes. Regtig elke dag is dit brand en vernietiging. Laat ons liewer selfbeskikking verkry, waar ons in liefde en vrede kan leef sonder vrese en misdaad asook met ordentlike diens.
Ek hoop almal word gevind, dan kan hul sommer daai geldjies wat dit gaan kos om die stadion reg te maak, begin terugbetaal. Hul leiers moet maar vir hul ‘n goeie werkie iewers kry. Die belastingbetaler moet net altyd vir als uitdok, en misdadigers word beskerm. En hy is 21, maar hy is nog ‘n skolier. Op daardie ouderdom kon hy al sy eerste graad gehad het op universiteit.
die skade sal af geskryf word wand hulle kan nie betaal nie en hulle sal vry gelaat word op die einde so kom hulle altyd weg mat alles